ddrg/super_eurlex huggingface dataset:
2)

vienotās rīcības 3. pantu aizstāj ar šādu pantu: “3. pants Misijas struktūra un misijas teritorija 1. Misijas galvenā mītne atrodas Kinšasā šādā sastāvā: a) misijas vadītājs; b) stratēģiska līmeņa policijas konsultantu grupa; c) operatīva līmeņa policijas konsultantu grupa; d) stratēģiska un operatīva līmeņa juridisku konsultantu grupa; e) administratīvais personāls. 2. Misijai ir pastāvīga klātbūtne Gomā un Bukavu KDR austrumu daļā, lai sniegtu palīdzību un speciālas zināšanas stabilizācijas procesā KDR austrumos. 3. Pienākumu funkcionāls sadalījums: a) dažādās policijas reformu darba grupās iekļautie eksperti, kā arī padomnieki, kas ieņem galvenos organizatoriskos un ar lēmumu pieņemšanu saistītos amatus PRUK, ko paredzējušas Kongo iestādes; b) eksperti, kas strādā KNP, īpaši svarīgākajos amatos, kā arī veic kontroli izmeklēšanas policijā un kārtības policijā; c) sadarbība ar tieslietu sistēmu krimināltiesību jomā, lai darbības policijas jomā papildinātu saikne ar krimināltiesību jomu un lai uzraudzītu būtiskus krimināltiesību sistēmas reformas aspektus, tostarp saistībā ar militārajām krimināltiesībām; d) ekspertu darbība, lai veicinātu darbu saistībā ar DSR horizontālajiem aspektiem; e) eksperti, kas strādā KNP, jo īpaši svarīgākajos amatos, kā arī veic kontroli robežpolicijā un kontroles policijas dienestā; f) eksperti, kas strādā policijā un iesaistīti stabilizācijas procesā valsts austrumos jautājumos saistībā ar dzimumu, cilvēktiesībām un bērniem bruņotos konfliktos, saistot tos ar valsts policijas reformas procesu. 4. Misijas teritorija ir Kinšasa, Goma un Bukavu. Tā kā saskaņā ar pilnvarām misija ģeogrāfiskā ziņā attiecas uz visu KDR teritoriju, iespējams, varētu būt vajadzīga ekspertu pārvietošanās un to pagaidu klātbūtne citās vietās provincēs; to veic pēc misijas vadītāja norādījumiem vai pēc tās personas norādījumiem, ko misijas vadītājs ir tam pilnvarojis, pienācīgi ņemot vērā drošības situāciju.”;
15)

1. posms: tehniskas darba vizītes uz katru valsti — Kontaktpersonas apmeklēs saņēmējas valstis, kā minēts iepriekš, lai izvērtētu, kāda ir informētība par PTS datu produktiem un to izmantojums. Tās sadarbosies ar attiecīgajām valsts iestādēm, lai iepazītu esošās vajadzības un izpratni un veicinātu informētību par PTS datiem un produktiem, tostarp to iespējamo pielietojumu civiliem un zinātniskiem mērķiem. Turklāt kontaktpersonas nodibinās kontaktus ar citām katras valsts attiecīgajām iestādēm, kas varētu gūt labumu no PTS datu un produktu lietojuma. Kontaktpersonas pēc vajadzības sekmēs tīklu veidošanu starp valsts iestādēm un citām attiecīgajām iestādēm. Vietās, kur ir izveidoti valsts datu centri (VDC), tiks izvērtēts katra centra personāls un infrastruktūra (tostarp datoru un interneta infrastruktūra), lai varētu noteikt prioritāros veicināšanas pasākumus. — Pēc tam tiks rīkotas tehniskas praktiskās nodarbības, kurās aicinās piedalīties dalībniekus no iestādēm, kas izvēlētas šajā posmā. Šajās mācību nodarbībās veiks tehniskas apmācības par PTS datiem un produktiem. Šīs apmācības tiks īpaši pielāgotas, pamatojoties uz dalībnieku prasmēm un ņemot vērā saņēmēju valstu oficiālo valsts valodu. Minēto mācību laikā dalībnieki strādās ar PTS programmatūru, kas izstrādāta valsts datu centru vajadzībām, ko var izmantot, lai piekļūtu un analizētu PTS datus un produktus. Šo programmatūru piegādās dalībniekiem (kuri ir PTS pilnvarotie lietotāji) uzstādīšanai attiecīgi katram savā iestādē. Turklāt datoraprīkojuma un perifēro iekārtu piegāde dalībniekiem, kas ir PTS pilnvarotie lietotāji, pamatosies uz to vajadzību izvērtējumu. Šīs mācības dos iespēju arī sekmēt sadarbību starp reģiona iestāžu tehnisko personālu.
18.

Jongwe Printing and Publishing Company (PVT) Ltd (pazīstams arī kā Jongwe Printing and Publishing Co., pazīstams arī kā Jongwe Printing and Publishing Company)
Oficiālais Vēstnesis C 299 , 09/10/1996 Lpp. 0001 - 0014



Padomes Akts (1996. gada 23. jūlijs), ar ko, pamatojoties uz K3. pantu Līgumā par Eiropas Savienību, izstrādā Protokolu par to, kā Konvenciju par Eiropas Policijas biroja izveidi interpretē ar Eiropas Kopienu Tiesas prejudiciālu nolēmumu palīdzību (96/C 299/01) EIROPAS SAVIENĪBAS PADOME, ņemot vērā Līgumu par Eiropas Savienību, jo īpaši tā K3. panta 2. punkta c) apakšpunktu, tā kā Līguma K3. panta 2. punkta c) apakšpunkts paredz, ka konvencijās, kas izstrādātas, pamatojoties uz Līguma K3. pantu, var noteikt, ka Eiropas Kopienu Tiesa ir kompetenta interpretēt šo konvenciju noteikumus un lemt par jebkurām domstarpībām saistībā ar to piemērošanu saskaņā ar tajās izklāstīto kārtību, IR NOLĒMUSI izstrādāt Protokolu, kura teksts ir pievienots un kuru Eiropas Savienības dalībvalstu valdību pārstāvji parakstīs 1996. gada 24. jūlijā, IESAKA to apstiprināt dalībvalstīm saskaņā ar to attiecīgām konstitucionālām prasībām. Briselē, 1996. gada 23. jūlijā Padomes vārdā — priekšsēdētājs I. Yates --------------------------------------------------
Oficiālais Vēstnesis C 261 , 27/08/1997 Lpp. 0017 - 0017



Padomes Akts (1997. gada 26. maijs), ar kuru sastāda Protokolu par to, kā Eiropas Kopienu Tiesa interpretē Konvenciju par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs (97/C 261/02) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K3. panta 2. punkta c) apakšpunktu, ņemot vērā 17. pantu Konvencijā par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs, tā kā Līguma K3. panta 2. punkta c) apakšpunkts paredz, ka konvencijās, kas izstrādātas, pamatojoties uz Līguma K3. pantu, var noteikt, ka Eiropas Kopienu Tiesa ir kompetenta interpretēt šo konvenciju noteikumus saskaņā ar tajās izstrādāto kārtību; iepazinusies ar Eiropas Parlamenta viedokli [1] pēc pārrunām, ko rīkojusi prezidentvalsts saskaņā ar Līguma K6. pantu, IR PIEŅĒMUSI LĒMUMU, ka ar šo ir sastādīts protokols, kura teksts ir pievienots un kuru šodien parakstījuši dalībvalstu valdību pārstāvji, IESAKA to apstiprināt dalībvalstīm saskaņā ar to atbilstīgajām konstitucionālajām prasībām. Briselē, 1997. gada 26. maijā Padomes vārdā — priekšsēdētāja W. Sorgdrager [1] Atzinums sniegts 1997. gada 11. aprīlī (Oficiālajā Vēstnesī vēl nav publicēts). --------------------------------------------------
Oficiālais Vēstnesis C 024 , 23/01/1998 Lpp. 0001 - 0001



Padomes Akts (1997. gada 18. decembris), ar ko, pamatojoties uz K3. pantu Līgumā par Eiropas Savienību, izstrādā Konvenciju par savstarpēju palīdzību un sadarbību muitas pārvalžu starpā (98/C 24/01) EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā K3. panta 2. punkta c) apakšpunktu, tā kā Savienības mērķu sasniegšanas nolūkos muitas sadarbību dalībvalstis uzskata par jautājumu, kas izraisa kopēju ieinteresētību un uz ko attiecas sadarbība, kura paredzēta Līguma VI sadaļā; NOLĒMUSI, ka konvencija, kuras teksts ir pievienots pielikumā un kuru šodien parakstījuši dalībvalstu valdību pārstāvji, ar šo ir izstrādāta, IESAKA to apstiprināt dalībvalstīm saskaņā ar to atbilstīgajām konstitucionālajām prasībām. Briselē, 1997. gada 18. decembrī Padomes vārdā — priekšsēdētājs F. Boden --------------------------------------------------
Oficiālais Vēstnesis 358 , 13/12/2000 Lpp. 0001 - 0001



Padomes Akts (2000. gada 30. novembris), ar kuru, pamatojoties uz 43. panta 1. punktu Konvencijā par Eiropas Policijas biroja izveidi (Eiropola Konvencija), nosaka Protokolu, ar ko groza minētās konvencijas 2. pantu un pielikumu (2000/C 358/01) EIROPAS SAVIENĪBAS PADOME, ņemot vērā Konvenciju par Eiropas Policijas biroja izveidi [1], un jo īpaši tās 43. panta 1. punktu, ņemot vērā Portugāles iniciatīvu [2], ņemot vērā Eiropas Parlamenta atzinumu, ņemot vērā Vadības padomes atzinumu, tā kā: Eiropas Padome Tamperes sanāksmē aicināja Padomi paplašināt Eiropola kompetenci attiecībā uz nelikumīgi iegūtu naudas līdzekļu legalizēšanu vispār neatkarīgi no nodarījuma veida, kura dēļ veikta šādu naudas līdzekļu legalizēšana; IR NOLĒMUSI izstrādāt Protokolu, teksts pievienots pielikumā, ar kuru groza Konvenciju par Eiropas Policijas biroja izveidi un kuru šodien parakstījuši Eiropas Savienības dalībvalstu valdību pārstāvji; IESAKA to apstiprināt dalībvalstīm saskaņā ar to atbilstošajām konstitucionālajām prasībām. Briselē, 2000. gada 30. novembrī Padomes vārdā — priekšsēdētājs M. Lebranchu [1] OV C 316, 27.11.1995., 2. lpp. [2] OV C 200, 13.7.2000., 1. lpp. --------------------------------------------------
1)

Pamatlēmuma 3. pantu aizstāj ar šādu: “3. pants Nodarījumi, kas saistīti ar teroristu darbībām 1. Šajā pamatlēmumā: a) “publisks aicinājums veikt teroristisku nodarījumu” nozīmē izplatīt informāciju vai kā citādi darīt zināmu sabiedrībai vēstījumu, lai kūdītu izdarīt kādu no 1. panta 1. punkta a) līdz h) apakšpunktā minētiem nodarījumiem, kad šāda rīcība, neatkarīgi no tā, vai ar to tieši vai netieši propagandē teroristiskus nodarījumus, rada apdraudējumu, ka var tikt veikts viens vai vairāki šādi nodarījumi; b) “teroristu vervēšana” nozīmē likt citai personai veikt vienu no 1. panta 1. punkta a) līdz h) apakšpunktā un 2. panta 2. punktā minētajiem nodarījumiem; c) “teroristu mācības” nozīmē sniegt norādījumus par sprāgstvielu, šaujamieroču vai citu ieroču, vai kaitīgo vai bīstamo vielu izgatavošanu vai izmantošanu, vai par citām īpašām metodēm vai paņēmieniem ar mērķi veikt vienu no 1. panta 1. punkta a) līdz h) apakšpunktā minētajiem nodarījumiem, zinot, ka apgūtās prasmes ir paredzēts pielietot šim mērķim. 2. Katra dalībvalsts veic nepieciešamos pasākumus, lai nodrošinātu, ka nodarījumi, kas saistīti ar teroristiskām darbībām, ietver šādas tīšas darbības: a) publisku aicinājumu veikt teroristisku nodarījumu; b) teroristu vervēšanu; c) teroristu mācības; d) laupīšanu ar mērķi veikt kādu no nodarījumiem, kas minēti 1. panta 1. punktā; e) izspiešanu ar mērķi izdarīt kādu no nodarījumiem, kas minēti 1. panta 1. punktā; f) viltotu administratīvo dokumentu noformēšanu ar mērķi veikt kādu no nodarījumiem, kas minēti 1. panta 1. punkta a) līdz h) apakšpunktā un 2. panta 2. punkta b) apakšpunktā. 3. Lai 2. punktā paredzētā darbība būtu sodāma, nav obligāts nosacījums, ka teroristisks nodarījums ir faktiski veikts.”
Oficiālais Vēstnesis L 073 , 19/03/1983 Lpp. 0026 - 0026

Speciālizdevums spāņu valodā: Nodaļa 03 Sējums 27 Lpp. 0100

Speciālizdevums portugāļu valodā Nodaļa 03 Sējums 27 Lpp. 0100

Speciālizdevums somu valodā: Nodaļa 3 Sējums 16 Lpp. 0053

Speciālizdevums zviedru valodā: Nodaļa 3 Sējums 16 Lpp. 0053



Komisijas Regula (EEK) Nr. 632/83 (1983. gada 16. marts), ar kuru divpadsmito reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1183/82 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 3526/82 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, šī regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā importētājas valsts Sīrijas otro dienestu "Saydlia ou établissements publics (Phormex)" aizstāj ar šādu: "General Organization for the Trade of Pharmaceutical Products (Saydalaya), Hamadani St, PO Box 3052, Damascus." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 16. martā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 140, 20.5.1982., 1. lpp. [3] OV L 272, 26.9.1981., 25. lpp. [4] OV L 369, 29.12.1982., 25. lpp. --------------------------------------------------
Oficiālais Vēstnesis L 335 , 13/12/1985 Lpp. 0059 - 0059

Speciālizdevums somu valodā: Nodaļa 1 Sējums 2 Lpp. 0055

Speciālizdevums spāņu valodā: Nodaļa 01 Sējums 5 Lpp. 0032

Speciālizdevums zviedru valodā: Nodaļa 1 Sējums 2 Lpp. 0055

Speciālizdevums portugāļu valodā Nodaļa 01 Sējums 5 Lpp. 0032



Padomes Regula (EOTK, EEK, Euratom) Nr. 3519/85 (1985. gada 12. decembris), ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru EIROPAS KOPIENU PADOME, ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi, ņemot vērā Protokolu par privilēģijām un imunitāti Eiropas Kopienās, jo īpaši tā 13. pantu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Padomes Regula (EEK, Euratom, EOTK) Nr. 260/68 [2], kurā jaunākie grozījumi izdarīti ar Regulu (EOTK, EEK, Euratom) Nr. 2151/82 [3], ir jāgroza, lai ņemtu vērā šādas regulas: - Padomes Regulu (EOTK, EEK, Euratom) Nr. 1679/85 (1985. gada 19. jūnijs), ar ko ievieš īpašus un pagaidu pasākumus attiecībā uz dažu Eiropas Kopienu zinātniskā un tehniskā personāla ierēdņu darba pārtraukšanu [4], - Padomes Regulu (EOTK, EEK, Euratom) Nr. 2799/85 (1985. gada 27. septembris), ar ko groza Eiropas Kopienu Civildienesta noteikumus un Pārējo darbinieku nodarbināšanas kārtību [5], - Padomes Regulu (EOTK, EEK, Euratom) Nr. 3518/85 (1985. gada 12. decembris), kas sakarā ar Spānijas un Portugāles pievienošanos ievieš īpašus pasākumus, kuri piemērojami Eiropas Kopienu ierēdņu darba pārtraukšanai [6], IR PIEŅĒMUSI ŠO REGULU. 1. pants Ar šo Regulas (EEK, Euratom, EOTK) Nr. 260/80 2. pantu papildina ar šādu devīto, desmito un vienpadsmito ievilkumu: - "personām, kam ir tiesības uz darba pārtraukšanas pabalstu saskaņā ar 3. pantu Regulā (EOTK, EEK, Euratom) Nr. 1679/85, - personām, kam ir tiesības uz tādu bezdarbnieka pabalstu saskaņā ar 28.a pantu Pārējo darbinieku nodarbināšanas kārtībā, kāds tiek aprēķināts saskaņā ar 33. pantu Regulā (EOTK, EEK, Euratom) Nr. 2799/85, - personām, kam ir tiesības uz darba pārtraukšanas pabalstu saskaņā ar 4. pantu Regulā (EOTK, EEK, Euratom) Nr. 3518/85" . 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no dienas, kad stājas spēkā attiecīgā regula, kas minēta 1. pantā. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 12. decembrī Padomes vārdā — priekšsēdētājs R. Goebbels [1] OV C 229, 9.9.1985., 97. lpp. [2] OV L 56, 4.3.1968., 8. lpp. [3] OV L 228, 4.8.1982., 4. lpp. [4] OV L 162, 21.6.1985., 1. lpp. [5] OV L 265, 8.10.1985., 1. lpp. [6] OV L 335, 13.12.85., 56. lpp. --------------------------------------------------
Komisijas Regula (EEK) Nr. 2651/85

(1985. gada 19. septembris),

ar kuru groza Regulu (EEK) Nr. 2248/85 attiecībā uz sertifikātu, kas vajadzīgs noteiktu sieru eksportam uz Amerikas Savienotajām Valstīm

EIROPAS KOPIENU KOMISIJA,

ņemot vērā Eiropas Ekonomikas kopienas dibināšanas līgumu,

ņemot vērā Padomes 1979. gada 20. decembra Regulu (EEK) Nr. 2931/79 par palīdzības piešķiršanu to lauksaimniecības produktu eksportam, uz kuriem trešā valstī var attiecināt īpašu importa režīmu [1], un jo īpaši tās 1. panta 2. punktu,

tā kā ar Komisijas 1985. gada 25. jūlija Regulu (EEK) Nr. 2248/85 par sīki izstrādātiem noteikumiem administratīvai palīdzībai tāda Ementāles siera eksportēšanā, uz kuru attiecas kvotu ierobežojumi un par kuru var pretendēt uz īpašu importa režīmu Amerikas Savienotajās Valstīs [2], ieviesa eksporta sertifikātu Ementāles sieram, lai stiprinātu administratīvo sadarbību ar Amerikas Savienotajām Valstīm un nodrošinātu kvotas pilnīgu izmantošanu;

tā kā produktu, kas pretendē uz īpašu importa režīmu, Amerikas muitas iestādes klasificē pozīcijā "950.10 B Swiss or Emmenthaler cheese with eye formation"; tā kā Regulas (EEK) Nr. 2248/85 pielikumā iekļautais sertifikāts tādēļ attiecīgi jāpielāgo;

tā kā Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu,

IR PIEŅĒMUSI ŠO REGULU.

1. pants

Regulu (EEK) Nr. 2248/85 groza šādi:

1. Regulas nosaukumā formulējumu "Ementāles siera" aizstāj ar formulējumu "noteiktu sieru".

2. Regulas 1. pantu aizstāj ar šādu:

"1. pants

Eksportējot uz Amerikas Savienotajām Valstīm (ieskaitot Puertoriko un Havaju salas) sierus, kuri iekļauti Amerikas Savienoto Valstu tarifu grafika apakšpozīcijā. 117.60.25 un uz kuriem attiecas kvotas ierobežojumi, eksportētājas dalībvalsts kompetentā iestāde pēc eksportētāja lūguma izsniedz sertifikātu, kas atbilst šīs regulas II pielikumā iekļautajam paraugam."

3. Regulas 4. pantā svītro vārdu "Ementāles"

4. Regulas 5. pantā svītro vārdu "Ementāles"

5. Pievieno šādu I pielikumu:

I PIELIKUMS

Regulas 1. pantā minēto siera veidu saraksts

Apakšpozīcija | Siera veids |

ex 04.04 A | Emmentaler |

ex 04.04 E I b) 2 | Maasdam |

Samsoe |

Svenbo |

6. Iepriekšējais pielikums kļūst par II pielikumu un formulējumu

"Certificate for the export of Emmentaler cheese to the United States of America".

aizstāj ar formulējumu

"Certificate for the export of Swiss or Emmenthaler cheese with eye formation to the United States of America".

2. pants

Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs.

Briselē, 1985. gada 19. septembrī

Komisijas vārdā —

priekšsēdētāja vietnieks

Frans Andriessen

[1] OV L 334, 28.12.1979., 8. lpp.

[2] OV L 210, 7.8.1985., 9. lpp.

--------------------------------------------------
Oficiālais Vēstnesis L 190 , 12/07/1986 Lpp. 0051 - 0051

Speciālizdevums somu valodā: Nodaļa 3 Sējums 21 Lpp. 0140

Speciālizdevums zviedru valodā: Nodaļa 3 Sējums 21 Lpp. 0140



Komisijas Regula (EEK) Nr. 2187/86 (1986. gada 11. jūlijs), ar ko septīto reizi groza Regulu (EEK) Nr. 1842/81 attiecībā uz konkrētiem datumiem saistībā ar koriģētu kompensāciju piešķiršanu par labību, kuru eksportē dažu stipro alkoholisko dzērienu veidā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1579/86 [2], un jo īpaši tās 16. panta 6. punktu, ņemot vērā Padomes 1981. gada 28. aprīļa Regulu (EEK) Nr. 1188/81, ar ko paredz vispārīgus noteikumus par tādu kompensāciju piešķiršanu, kurus koriģē attiecībā uz labību, ko eksportē noteiktu stipro alkoholisko dzērienu veidā, un kritērijus šādu kompensāciju apjoma noteikšanai, kā arī groza Regulu (EEK) Nr. 3035/80 attiecībā uz noteiktiem produktiem, uz kuriem neattiecas Līguma II pielikums [3], un jo īpaši tās 12. pantu, tā kā Komisijas Regulā (EEK) Nr. 1842/81 [4], kurā jaunākie grozījumi izdarīti ar Regulu (EEK) Nr. 1981/83 [5], paredzēti sīki izstrādāti noteikumi par koriģētu kompensāciju piešķiršanu attiecībā uz labību, ko eksportē noteiktu stipro alkoholisko dzērienu veidā; tā kā labības nozarē līdz ar tirdzniecības gadu datumu grozījumiem, ko veic saskaņā ar Regulu (EEK) Nr. 1579/86, jākoriģē koeficientu noteikšanas un to piemērošanas termiņi, kā arī atsevišķi termiņi dalībvalstu paziņojumiem; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1842/81 ar šo groza šādi: 1. Regulas 9. pantu aizstāj ar šādu pantu: "9. pants Regulas (EEK) Nr. 1188/81 3. panta 1. punktā minēto koeficientu nosaka katru gadu līdz 1. jūlijam. To piemēro no minētās dienas līdz nākamā gada 30. jūnijam. Koeficientu nosaka saskaņā ar informāciju, ko dalībvalstis sniedz par laikposmu no tā gada 1. janvāra līdz 31. decembrim, kurš ir pirms noteikšanas gada." 2. Regulas 16. panta 2. punktā datumu "16. jūlijam" aizstāj ar "16. jūnijam". 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1986. gada 11. jūlijā Komisijas vārdā — priekšsēdētāja vietnieks Frans Andriessen [1] OV L 281, 1.11.1975., 1. lpp. [2] OV L 139, 24.5.1986., 29. lpp. [3] OV L 121, 5.5.1981., 3. lpp. [4] OV L 183, 4.7.1981., 10. lpp. [5] OV L 195, 19.7.1983., 37. lpp. --------------------------------------------------
Oficiālais Vēstnesis L 110 , 29/04/1988 Lpp. 0010 - 0010

Speciālizdevums somu valodā: Nodaļa 3 Sējums 26 Lpp. 0145

Speciālizdevums zviedru valodā: Nodaļa 3 Sējums 26 Lpp. 0145



Padomes Regula (EEK) Nr. 1098/88 (1988. gada 25. aprīlis), ar ko groza Regulu Nr. 136/66/EEK par eļļas un tauku tirgus kopīgo organizāciju EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā attiecībā uz rapša un ripša sēklām, no vienas puses, un attiecībā uz saulespuķu sēklām, no otras puses, ieteicams maksimālo garantēto daudzumu noteikt vienlaikus 1988./89., 1989./90. un 1990./91. gadam; tā kā maksimāli garantēto daudzumu sistēmas labad ieteicams novērtēt ražošanu pēc tirdzniecības gada sākuma, lai precizētu attiecīgos novērtējumus; tā kā tādēļ attiecīgi jāgroza 27.a pants Regulā Nr. 136/66/EEK [3], kurā jaunākie grozījumi izdarīti ar Regulu (EEK) Nr. 3994/87 [4], IR PIEŅĒMUSI ŠO REGULU. 1. pants Regulas Nr. 136/66/EEK 27.a pantu ar šo groza šādi: 1. Minētā panta 1. punktu aizstāj ar šādu: "1. Padome saskaņā ar procedūru, kas izklāstīta Līguma 43. panta 2. punktā, nosaka maksimālos garantētos Kopienas rapša un ripša sēklas un Kopienas saulespuķu sēklas daudzumus trīs tirdzniecības gadu laika posmiem, sākot no 1988./89., 1989./90. un 1990./91 tirdzniecības gadu." 2. Minētā panta 3. punktu aizstāj ar šādu: "3. Ja rapša un ripša vai saulespuķu sēklu ražošanas novērtējums, kas veikts līdz tirdzniecības gada otrā mēneša beigām, pārsniedz maksimālo garantēto daudzumu attiecīgajai sēklai un attiecīgajam tirdzniecības gadam, tad atbalsta apjomu attiecīgajam tirdzniecības gadam samazina par tik, par cik koeficients, kurš atspoguļo atšķirības apmēru, ietekmē mērķa cenu. Ja, iepriekšējo daļu piemērojot faktiskajam ražošanas apjomam, nevis tirdzniecības gada sākumā novērtētajam ražošanas apjomam, rodas atšķirība starp atbalsta apjoma samazinājumu un faktiski piemēroto samazinājumu, tad atbalsta apjomu nākamajam tirdzniecības gadam precizē, lai ņemtu vērā minēto situāciju." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro attiecībā uz rapša un ripša sēklām no 1988. gada 1. jūlija un attiecībā uz saulespuķu sēklām no 1988. gada 1. augusta. Šī regula uzliek saistības kopumā un ir tieši piemērojama visās dalībvalstīs. Luksemburgā, 1988. gada 25. aprīlī Padomes vārdā — priekšsēdētājs H.-D. Genscher [1] OV C 84, 31.3.1988., 10. lpp. [2] Atzinums sniegts 1988. gada 14. aprīlī (Oficiālajā Vēstnesī vēl nav publicēts). [3] OV L 172, 30.9.1966., 3025./66. lpp. [4] OV L 377, 31.12.1987., 31. lpp. --------------------------------------------------